Cuneiform Tablet BIN 4 32 (NBC 1665)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na um-mì-a-ni šu-ḫu-bur ù ša ki-ma i-a-tí qí-bi-ma um-ma pu-šu-ke-en₆-ma 3 ša-na-at u₄-me iš-tí DINGIR e-ri-iš um-ma a-na-ku-ma la-lik bu-lá-ti lu-za-ki-a-ma e-ṣa-am ù ma-dam ma-aḫ-ri-šu-nu lá-áš-ku-un šu-ḫu-bur 5 ša-na-at u₄-me iq-bi-a-am ù a-tù-nu ma-ag-ra-tù-nu a-na-ku lá am-ḫu-ur-šu um-ma a-na-ku-ma 5 ša-na-at ù-lá ú-qá-a a-dì ma-lá u₄-me ša iš-tí DINGIR e-ri-šu lá-lik-ma bu-lá-tí-a lu-za-ki-a-am a-na DAM.GÀR-ri-a ša a-té-bé-lu 2-šé-na ù ša-lá-ša-at ù-lá ta-ší-im-tum KÙ.BABBAR ma-dum ir-tù-qá-ni ù-lá na-ṭù-ma šu-mì-šu-nu ù-lá ú-da-a-ku-nu-tí um-ma a-na-ku-ma ma-tí i-lu-ku-ma DAM.GÀR KÙ.BABBAR 1 GÍN ú-šar-šu-nu-tí-ma ù i-a-tí ša qá-ru-bi₄-im ú-qá-ru-bu-nim a-šùr ù i-lu-ku-nu li-ṭù-lá KÙ.BABBAR 1 2 GÚ ru-qú lu-ma-sí be-lu-a a-tù-nu šu-ma li-bi₄-ku-nu ma-lá ni-is-ḫa-tum É um-mì-a-ni-a i-na-sà-ḫa-ni mì-il₅-kà-ma ša 3 ša-na-at ma-áš-kà-tí i-lu-ku-ma <big_gap> KÙ.BABBAR lá i-ṣa-bu-tù ta-aḫ-sí-is-tám ḫi-ir-ma-ma a-wa-at-ku-nu da-mì-iq-tám iš-tí ṣú-ḫa-ri-a lá-pí-ta-nim-ma KÙ.BABBAR 1 GÍN bu-lá-tí-a a-na ḫa-ar-pè lu-pá-ḫe-er-ma